**Biennale** er italiensk og betyr to-årlig. Navnet brukes hovedsakelig om storskala kunstutstillinger som gjentas hver annet år, men brukes også om andre kulturfestivaler som skjer annet hvert år. Men innenfor kunstfeltet brukes Biennale i dag også om tilbakevendene kunstfestivaler som skjer sjeldnere, for eksempel hvert tredje eller hvert femte år. I kunstkretser er den eldste og mest kjente biennalen Veneziabiennalen som foregår på et stort utstillings- og parkområde i Venezia. Den består av en stor internasjonal kuratert hovedutstilling og nasjonale paviljonger. Veneziabiennalen har vært arrangert siden 1890-tallet.

De siste 20 årene har biennaler som utstillingsform fått en stor betydning i utviklingen av det internasjonale kunstfeltet, og de har også vært en pådriver i globaliseringen av kunsten, da nye generasjoner kuratorer har anstrengt seg for å også vise kunstnere fra andre verdensdeler enn Europa og USA, særlig gjaldt dette kanskje Documenta 12. Det er også blitt vanlig at kunstinteresserte fra hele verden reiser til de viktigste biennalene for å følge med på det siste og viktigste innen samtidskunstfeltet. Dette har ført til at biennaleformatet har ekspandert sammen med fremveksten av opplevelsesøkonomien og forskjellige steders behov for å markedsføre seg overfor et reisende og kulturinteressert publikum. Antallet kunstbiennaler har eksplodert de siste årene, og det er nå over 200 kunstbiennaler rundt omkring i verden, og begrepet biennaltretthet har oppstatt som en konsekvens av det. I Norge finnes flere tilbakevendende kunstfestivaler; Bergen Assembly (hvert tredje år), Bodø Biennale, Lofoten International Art Festival, og Momentum i Moss.

Ved siden av Veneziabiennalen anses Documenta for å være kanskje den aller viktigste kunstfestivalen, denne finner sted hvert femte år i Kassel siden 1955, og er dermed strengt talt ikke en biennale. En annen kunstfestival det er verdt å nevne er Skulpturprosjekt Münster som finner sted i Münster i Tyskland hvert 10. år, den neste skal finne sted i 2017, og Kaspar König er oppnenvt som kurator. Den første Skulpturprosjekt Münster fant sted i 1977.

En del andre biennaler
----------------------

* Berlin Biennale, internasjonal utstilling av samtidskunst i Berlin
* Brussels Biennial, av samtidskunst i Brussel
* Bucharest Biennale i București, Romania
* CAFKA, Canadian Biennale of Contemporary Art(av samtidskunst)
* Manifesta, Europeisk Biennale for samtidskunst i varierende europeiske byer
* Moskva Biennale i Moskva (Russland)
* Mostra di Architettura di Venezia, Internasjonal arkitekturbiennale i Venezia
* Münchener Biennale, internasjonal festival for nye musikkteatre i München
* Iowa Biennial, i Iowa, (USA)
* Internationale Architektur Biennale i Rotterdam
* Biennale of Sydney Australia
* Bienal de São Paulo kunstbiennal i São Paulo
* Biennale de l'An 3000, São Paulo
* Singapore Biennale, avholdes forskjellige steder i by-stats-øyriket Singapore
* Liverpool Biennial, Liverpool
* Kwangju Biennale i Kwangju (også skrevet Gwangju), Sør-Korea
* Ljubljana Graphic Biennale i Ljubljana, Slovenia
* Tirana Biennale, i Tirana, Albania
* Istanbul Biennial, i Istanbul, Tyrkia
* Biennale of Iranian Graphic Designers, i Teheran, Iran
* Biennale of Miniature Art, i Częstochowa, Polen
* Göteborg International Biennial For Contemporary Art Göteborg,Sverige
* Vancouver Sculpture Biennale, i Vancouver (Canada)

Referanser
----------

1. ↑  «Holland Cotter, ‘Asking Serious Questions in a Very Quiet Voice’, New York Times, 22. juni 2007». Besøkt 26. januar 2015.
2. ↑  «André Gali, ‘Fleksibilitet og kontinuitet’, Kunstforum, 25. mai 2011». Besøkt 26. januar 2015.
3. ↑  «Biennale Foundation, Skulpturprosjekt Münster 2017». Besøkt 26. januar 2015.

Eksterne lenker
---------------

* Berlin Biennale
* Brussels Biennial
* Lyon Biennale
* Moskow Biennale
* Istanbul Biennial
* Singapore Biennale
* Vancouver Sculpture Biennale
* Whitney Biennale
* International Contemporary Art Biennal of Arad – Romania
* Iowa Biennial Arkivert 29. mai 2007 hos Wayback Machine.
* Bergen Assembly
* Lofoten International Art Festival
* MOMENTUM, Nordisk biennale for samtidskunst
* Documenta
* Skulpturprosjekt Münster
* Biennale Foundation

Portal: Kunst

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN
 |